Suomen ralli

Suomen ralli on Jyväskylässä ajettava ralliautoilun MM-sarjan Suomen osakilpailu. Se on pidetty yhtäjaksoisesti vuodesta 1951 asti; poikkeuksena vuosi 2020, jolloin sitä ei ajettu koronaviruspandemian takia. Vuodesta 2021 lähtien se on tunnettu pääsponsorinsa Secto Automotiven mukaan viralliselta nimeltään Secto Rally Finland.Secto Automotive: Secto Automotive on Suomen MM-rallin uusi nimisponsori    Kilpailu on aiemmin tunnettu myös nimillä Jyväskylän Suurajot, Rally of the Thousand Lakes, 1000 Lakes Rally ja Neste Rally Finland. Tunnetuimpia erikoiskokeita ovat muun muassa Ouninpohja, Ruuhimäki ja Harju.

 Historia 
 1950–1972 
Suomen Autoklubin urheilujohtajat kaavailivat 1950-luvun alussa parituhatta kilometriä pitkää rallia, jonka lähtö- ja maalipaikaksi ajateltiin Helsinkiä. Ajoreitin oli tarkoitus kiertää Itä- ja Keski-Suomen järviseuduilla. Rallin ajankohdaksi suunniteltiin heinäkuun alkua, jolloin valoisat yöt olisivat tarjonneet kilpailijoille mahdollisuuden "ympärivuorokautiseen maisemien ihailuun". Helsingissä ei kuitenkaan vielä ehditty ryhtyä sanoista tekoihin, kun Autoklubin Jyväskylän paikallisosasto otti aloitteen käsiinsä.Helge Nygren ja Juhani Melart: Rallin maailma, s. 43. Helsinki: Otava, 1967.
Jyväskylän Suurajot järjestettiin ensimmäisen kerran 1. syyskuuta 1951. Se järjestettiin karsintakilpailuksi Monte Carlo -ralliin. Kilpailussa oli vain kaksi erikoiskoetta ja kaikki 26 matkaan lähtenyttä autoa selvisivät maaliin. Reitti kulki Lappiin, jossa Rovaniemellä oli kääntöpiste. Paluu tehtiin Kajaanin ja Kuopion kautta, jossa oli ensimmäinen erikoiskoe. Toinen erikoiskoe oli Jyväskylässä kisan maalisuoralla Yliopistonkadulla, jossa järjestettiin 250 metrin kiihtyvyys- ja jarrutuskoe. Kilpailun voitti Arvo Karlsson Austin A90 Atlanticilla.Nygren & Melart, s. 138.

Vuonna 1952 järjestetyt toiset Jyväskylän Suurajot keräsi 44 osallistujaa ja seuraavana vuonna kilpailijoita oli jo 68. Vuonna 1954 kilpailu alkoi saada kansainvälisiä piirteitä, kun osallistujien joukossa oli kuusi ruotsalaista. Vuonna 1955 ralli rajattiin tapahtuvaksi kokonaan Keski-Suomen alueella. Jyväskylän Suurajojen ensimmäinen ulkomainen voittaja oli Saabilla ajanut ruotsalainen Erik Carlsson vuonna 1957. Tuolloin kymmenen parhaiten ajaneen kilpailijan joukossa oli peräti seitsemän ruotsalaista.Nygren & Melart, s. 45–49.

Suurajot sai ensimmäisen kerran EM-osakilpailun arvon vuonna 1959.

 1973–1996 
Valmistajien MM-sarja käynnistyi vuonna 1973 ja kuljettajien vuonna 1979. Suurajot on kuulunut molempiin paria poikkeusta lukuun ottamatta: vuonna 1980 kilpailtiin vain kuljettajien MM-pisteistä ja MM-ralleissa sovelletun vuorottelujärjestelmän aikana Suomen ralli oli vuonna 1995 vain kaksilitraisten kaksivetoisten autojen MM-osakilpailu. 

1980-luvulla rallin kansainvälinen nimi sai vähitellen lyhyemmän muodon 1000 Lakes Rally, joskin vanha pitkä versio Rally of the Thousand Lakes säilyi virallisessa logossa.   

Vuonna 1990 Espanjan Carlos Sainz voitti Jyväskylän Suurajot ensimmäisenä ei-pohjoismaalaisena kuljettajana. Samaan suoritukseen ylsi Ranskan Didier Auriol vuonna 1992. Juha Kankkunen puolestaan onnistui voittamaan kilpailun vasta 11. yrittämällään vuonna 1991. Tommi Mäkinen puolestaan onnistui ensimmäisenä voittamaan kilpailun viidesti peräkkäin vuosina 1994-1998, vaikkakaan vuoden 1995 kilpailu ei ollut MM-arvoinen.

 1997–2019 
Vuonna 1997 kilpailun järjestäminen siirtyi aivan uusiin puitteisiin, kun Autourheilun Kansallinen Keskusliitto AKK otti sen hoteisiinsa. Liiton markkinointiyhtiö AKK Sports sai vastuulleen järjestelytehtävät. AKK Sports otti päämääräkseen kehittää rallista selkeästi tunnistettava tuote. Suuri yleisö piti saada ymmärtämään, että kilpailun ympärillä oli tapahtunut perustavanlaatuinen muutos. Uusi organisaatio kohdisti huomiota varsinkin turvallisuuden ja tapahtuman markkinoinnin edistämiseen sekä ylipäänsä sen tason kohottamiseen entisestään.  

Vuonna 1997 myös tapahtuman nimeksi muuttui Rally Finland. Ralli oli saanut ensimmäisen nimisponsorinsa jo vuonna 1994, jolloin perinteisen nimen eteen liitettiin Neste, ja tämän myötä rallin nimi kokonaisuudessaan vuodesta 1997 eteenpäin oli Neste Rally Finland. Vuonna 2005 pääsponsorin toiminimen muututtua Neste Oiliksi myös rallin etuliitettä muokattiin. Vuoden 2016 alussa rallin nimi vaihdettiin takaisin Neste Rally Finlandiksi, koska rallin pääsponsori Neste Oil vaihtoi nimensä takaisin Nesteeksi vuoden 2015 kesäkuussa.

 2020– 
Vuonna 2020 kilpailu peruttiin koronaviruspandemian vuoksi.  Seuraavana vuonna kilpailu ajettiin osittain samasta syystä vasta lokakuussa.  Samalla pääsponsori vaihtui Nesteestä Sectoon.

Elokuussa 2023 kilpailun avajaisseremonian yhteydessä kerrottiin kilpailun jatkosopimuksesta MM-kalenteriin vuosille 2024, 2025 ja 2026. Sopimuksen tekivät AKK Sports Oy, Jyväskylän kaupunki ja MM-sarjan promootioyhtiö WRC Promoter GmbH.

Jyväskylän ammattikorkeakoulun tekemän tutkimuksen mukaan vuonna 2023 tapahtuma toi 19 miljoonaa euroa Jyväskylän talouteen. Tästä 14,6 miljoonaa euroa käyttivät alueen ulkopuolelta tulleet vierailijat ja tämä oli 51 prosentin nousu turismin tuottoon verrattuna vastaavaan vuoden 2017 tutkimukseen. Tapahtuman aikana lähes  seurasi erikoiskokeilta, huoltoalueelta, lähtö- ja palkintoseremoniaa, joka on 16 prosentin nousu edelliseen vuoteen.

Elokuussa 2025 AKK ilmoitti sopimuksesta kilpailun jatkosta MM-sarjasssa vuoteen 2031. Aiempi sopimus kattoi vielä vuoden 2026, jota on jatkettu.

 Voittajat 
Useimmin rallin ovat voittaneet Hannu Mikkola ja Marcus Grönholm, kumpikin seitsemän kertaa. Markku Alenilla voittoja on kuusi, Tommi Mäkisellä viisi ja Timo Mäkisellä neljä. Kolme voittoa on Osmo Kalpalalla, Juha Kankkusella, Simo Lampisella, Jari-Matti Latvalalla, Sebastien Loebilla ja Ott Tänakilla.
KausiKuljettajaKartanlukijaAutoRaportti1951 Arvo Karlsson Vilho MattilaAustin A90 AtlanticRaportti1952 Eino Elo Kai NuortilaPeugeot 203Raportti1953 Vilho Hietanen Olof HixénAllardRaportti1954 Osmo Kalpala Eino KalpalaDyna PanhardRaportti1955 Eino Elo Kai NuortilaPeugeot 403Raportti1956 Osmo Kalpala Eino KalpalaDKW DonauRaportti1957 Erik Carlsson Mario PavoniSaab 93Raportti1958 Osmo Kalpala Eino KalpalaAlfa Romeo Giulietta TIRaportti1959 Gunnar Callbo Väinö NurmimaaVolvo PV544Raportti1960 Carl-Otto Bremer Juhani LampiSaab 96Raportti1961 Rauno Aaltonen Väinö NurmimaaMercedes-Benz 220Raportti1962 Pauli Toivonen Jaakko KallioCitroën DS 19Raportti1963  Simo Lampinen  Jyrki Ahava Saab 96 SportRaportti1964Raportti1965  Timo Mäkinen  Pekka KeskitaloBMC Cooper SRaportti1966Morris CooperRaportti1967BMC Cooper SRaportti1968  Hannu Mikkola  Anssi Järvi Ford Escort TCRaportti1969Raportti1970 Gunnar PalmRaportti1971 Stig Blomqvist Arne Hertz Saab 96 V4Raportti1972 Simo Lampinen Klaus SohlbergRaportti1973 Timo Mäkinen Henry Liddon Ford Escort RSRaportti1974  Hannu Mikkola John DavenportRaportti1975 Atso AhoToyota Corolla LevinRaportti1976 Markku Alén Ilkka KivimäkiFiat 131 AbarthRaportti1977 Kyösti Hämäläinen Martti TiukkanenFord Escort RSRaportti1978  Markku Alén  Ilkka Kivimäki Fiat 131 AbarthRaportti1979Raportti1980Raportti1981 Ari Vatanen David RichardsFord Escort RSRaportti1982  Hannu Mikkola  Arne Hertz Audi quattro A2Raportti1983Raportti1984 Ari Vatanen Terry HarrymanPeugeot 205 T16Raportti1985  Timo Salonen  Seppo Harjanne Peugeot 205 T16 E2Raportti1986Raportti1987  Markku Alén  Ilkka KivimäkiLancia Delta 4WDRaportti1988Lancia Delta IntegraleRaportti1989 Mikael Ericsson Claes BillstamMitsubishi Galant VR-4Raportti1990 Carlos Sainz Luis MoyaToyota Celica GT-4Raportti1991 Juha Kankkunen Juha PiironenLancia Delta HF Integrale 16vRaportti1992 Didier Auriol Bernard OccelliLancia HF IntegraleRaportti1993 Juha Kankkunen Denis GiraudetToyota Celica Turbo 4WDRaportti1994  Tommi Mäkinen  Seppo HarjanneFord Escort RS CosworthRaportti1995 Mitsubishi Lancer Evolution IIIRaportti1996Raportti1997Mitsubishi Lancer Evolution IVRaportti1998 Risto MannisenmäkiMitsubishi Lancer Evolution VRaportti1999 Juha Kankkunen Juha RepoSubaru Impreza WRC 99Raportti2000  Marcus Grönholm  Timo Rautiainen Peugeot 206 WRCRaportti2001Raportti2002Raportti2003 Markko Märtin Michael ParkFord Focus RS WRC 03Raportti2004  Marcus Grönholm  Timo Rautiainen Peugeot 307 WRCRaportti2005Raportti2006Ford Focus RS WRC 06Raportti2007Ford Focus RS WRC 07Raportti2008 Sébastien Loeb Daniel ElenaCitroën C4 WRCRaportti2009 Mikko Hirvonen Jarmo Lehtinen Ford Focus RS WRC 09Raportti2010 Jari-Matti Latvala Miikka AnttilaRaportti2011  Sébastien Loeb  Daniel Elena Citroën DS3 WRCRaportti2012Raportti2013 Sébastien Ogier Julien IngrassiaVolkswagen Polo R WRCRaportti2014  Jari-Matti Latvala  Miikka Anttila Volkswagen Polo R WRCRaportti2015Raportti2016 Kris Meeke Paul NagleCitroën DS3 WRCRaportti2017 Esapekka Lappi Janne Ferm Toyota Yaris WRCRaportti2018  Ott Tänak  Martin JärveojaRaportti2019Raportti2020 Ei ajettu2021 Elfyn Evans Scott MartinToyota Yaris WRCRaportti2022  Ott Tänak  Martin JärveojaHyundai i20 N Rally1Raportti 2023  Elfyn Evans   Scott Martin Toyota GR Yaris Rally1 Raportti 2024  Sébastien  Ogier  Vincent Landais Toyota GR Yaris Rally1 Raportti2025 Kalle Rovanperä Jonne HalttunenToyota GR Yaris Rally1Raportti

Tapahtuman hiilijalanjälki
Rallin tavoite on olla hiilineutraali vuoteen 2030 mennessä. Vuoden 2021 rallin järjestäjäorganisaation ja kilpa-autojen muodostama hiilijalanjälki kompensoidaan metsää istuttamalla. Seuraavina vuosina istutettavan metsän määrä kasvatetaan kattamaan koko tapahtuman aiheuttama hiilijalanjälki.

 Palkinnot 
Vuonna 1997 kilpailu sai MM-sarjaan rekisteröityjen tehdastallien päätöksellä ”Award of Excellence” -palkinnon erinomaisesta turvallisuustyöstään. Seuraavana vuonna tallit äänestivät Neste Rallin parhaaksi MM-ralliksi. Vuonna 1999 oli jälleen vuorossa ”Award of Excellence” – tällä kertaa markkinointiansioista. Tämän palkinnon toi Neste Rallille ennen kaikkea Hippoksen supererikoiskokeen rakentaminen VIP-kylineen. Neste Ralli nimettiin parhaaksi MM-osakilpailuksi toistamiseen vuonna 2002. Tallit mainitsivat perusteluissaan muun muassa, että ”Neste Ralli nosti MM-rallin urheilullisen, kaupallisen ja järjestelytason uudelle askelmalle”. Perusteluissa todettiin myös, että järjestäjät Suomessa osoittivat perusteellisesti ymmärtävänsä, mitä niin katsojat kuin kilpailijatkin odottavat nykyaikaiselta rallikilpailulta. Maailman parhaan MM-rallin titteli saavutettiin myös vuonna 2003, ja 2004 Neste Ralli teki historiallisen hattutempun: tapahtuma valittiin kolmatta kertaa peräkkäin parhaiten järjestetyksi MM-ralliksi. Saavutuksen suuruutta kuvastaa se, että mikään muu MM-ralli ei ole yltänyt samaan suoritukseen. Vuonna 2004 valintaan vaikutti muun muassa rallin kokonaiskonsepti, jota oli pystytty kehittämään entisestään. Lisäksi urheilun ja kaupallisuuden yhdistäminen oli onnistunut tapahtumassa esimerkillisellä tavalla.

Dirtfish-julkaisun lukijat äänestivät vuonna 2023 Suomen MM-rallin kaikkien aikojen parhaaksi MM-ralliksi.
 Katso myös 
 Helsinki Thunder
 Suomen rallin onnettomuudet

 Lähteet 

 Aiheesta muualla 


 Suomen ralli kansainvälisen autoliiton sivustolla  
 Suomen ralli rallin maailmanmestaruussarjan sivustolla  
 Jyväskylän Suurajojen varhaishistoriaa Ylen Elävässä arkistossa
 Jyväskylän Suurajojen varhaishistoriaa Pentti Barckin kertomana . PDF. Suur-Jyväskylän Lehti 2009.

*
Luokka:Seulonnan keskeiset artikkelit